கேள்வி: அவனா இவன் பற்றி தகவல் சொல்.
பதில்: அவனா இவன் என்பது 1962 ஆம் ஆண்டு எஸ். பாலச்சந்தர் இயக்கத்தில் வெளிவந்த தமிழ் பரபரப்பூட்டும் திரைப்படமாகும். இந்தப் படம் 1951 ஆம் ஆண்டு வெளியான அமெரிக்கத் திரைப்படமான ''எ பிளேஸ் இன் தி சன்'' திரைப்படத்தின் பாதிப்பில் உருவாக்கபட்டபடமாகும். அது தியோடர் டிரைசர் எழுதிய "ஆன் அமெரிக்கன் டிராஜடி" என்ற புதினத்தைத் தழுவி எடுக்கப்பட்டது. இத்திரைப்படத்தில் எஸ். பாலச்சந்தர், வசந்தி மற்றும் பலரும் நடித்திருந்தனர்.
கேள்வி: அவனா இவன் - கதைச்சுருக்கம் பற்றி தகவல் சொல்.
பதில்: குமார் (எஸ். பாலச்சந்தர்) தன் மனைவி சுமதியைக் (லட்சுமி ராச்சியம்) கொன்று, வசந்தி என்ற வேறொரு பெண்ணை மணக்கிறான். இந்தக் கொலையை சுற்றுலா வரும் இரண்டு குழந்தைகள் (பேபி பத்மினி< மாஸ்டர் சிறீதர்) பார்த்துவிடுகின்றனர். அவர்கள் கொலையாளியைக் கண்டுபிடிக்க உதவுகின்றனர். இறுதியில், குமார் கைது செய்யப்பட்டு காவல்துறையினரால் அழைத்துச் செல்லப்படுகிறான். அப்போது தான் பிடிபட காரணமான குழந்தைகளைப் பார்த்து அவன் கண் சிமிட்டியபடி "டா டா" காட்டுகிறான்.
கேள்வி: அவனா இவன் - நடிப்பு பற்றி தகவல் சொல்.
பதில்: ;நடிகர்கள் * குமாராக சுந்தரம் பாலச்சந்தர் * கண்ணனாக ரமேஷ் * வேணுவாக மாஸ்டர் ஸ்ரீதர் * ராஜாராமாக வி. எஸ். ராகவன் * சதானந்தமாக செருகளத்தூர் சாமா * உதவியாளராக பட்டம் சதன் * உதவியாளராக கொட்டாப்புளி ஜெயராமன் * ஆசிரியராக பி. டி. சம்பந்தம் * ஆய்வாளர் ராஜனாக வித்வான் வெ. லட்சுமணன் * ஈஸ்வராக எஸ். ஜி. ஈஸ்வர் ;நடிகைகள் * ஜமுனாவாக வசந்தி (நடிகை) * மீனாவாக குட்டி பத்மினி * சுமதியாக சி. லட்சுமி ராச்சியம் * பருவதமாக சி. கே. சரஸ்வதி * அமிர்தவல்லியாக எஸ். என். லட்சுமி * வள்ளியாக திலகம் ராஜகுமாரி * பொன்னம்மாவாக சாந்தினி
கேள்வி: அவனா இவன் - தயாரிப்பு பற்றி தகவல் சொல்.
பதில்: இந்தப் படம் தியோடர் டிரைசர் எழுதிய "ஆன் அமெரிக்கன் டிராஜெடி" என்ற புதினத்தை அடிப்படையாகக் கொண்ட அமெரிக்க திரைப்படமான "எ பிளேஸ் இன் தி சன்" என்ற படத்தின் தழுவலாகும். இந்த புதினமானது 20 ஆம் நூற்றாண்டின் முற்பகுதியில் அமெரிக்காவையே உலுக்கிய ஜில்லெட் கொலை வழக்கின் பாதிப்பில் எழுதப்பட்டது. அசல் படம் இந்தியாவில் பெரும் வெற்றியைப் பெற்றது. எஸ். பாலசந்தர் இந்தப் படத்தால் மிகவும் ஈர்க்கப்பட்டு, படத்தை தமிழில் மறுஆக்கம் செய்ய முயன்றார், இதன் மூலம் அவர் தயாரிப்பாளராக அறிமுகமானார். அவர் தனது நிறுவனத்திற்கு எஸ். பி. கிரியேஷன்ஸ் என்று பெயரிட்டார். இதுவே ஒரு தென்னிந்திய திரைப்பட தயாரிப்பு நிறுவனத்திற்கு "கிரியேஷன்ஸ்" என்ற வார்த்தை முதன்முறையாகப் பயன்படுத்தப்பட்ட தயாரிப்பு நிறுவனமாகும்.